b"\n_START_ARTICLE_\nMol\xc3\xad Vell (Bellpuig)\n_START_SECTION_\nDescripci\xc3\xb3\n_START_PARAGRAPH_\nEl mol\xc3\xad t\xc3\xa9 una forma quadrada d'uns 6,50 per 6,50 metres, amb un arc ogival a cadascuna de les dues plantes, una porta d'entrada adovellada en forma d'arc de mig punt i finestrals allindats deprimits convexos._NEWLINE_El mol\xc3\xad Vell de Bellpuig est\xc3\xa0 format per una s\xc3\xa8rie d'immobles que es van anar edificant al llarg del temps. El mol\xc3\xad est\xc3\xa0 situat al costat de la s\xc3\xa9quia gran per tal de poder aprofitar la for\xc3\xa7a de l'aigua per moldre el gra._NEWLINE_El mol\xc3\xad est\xc3\xa0 format per dos cossos units de forma rectangular i d'al\xc3\xa7ades diferents. El material emprat \xc3\xa9s el paredat de pedra, la coberta \xc3\xa9s de fusta, a dos vessants amb teula \xc3\xa0rab i carener paral\xc2\xb7lel a la fa\xc3\xa7ana. El cos principal cobreix el primer sostre amb una volta de can\xc3\xb3 de carreus, una escala condueix al pis superior. Al primer pis hi ha un arc diafragma de pedra que posteriorment es modific\xc3\xa0 per formar un tercer pis, amb una estructura de fusta. Les obertures s\xc3\xb3n d'arc de mig punt o arcs apuntats amb grans dovelles, espitlleres i petites obertures amb llindes de pedra._NEWLINE_El cos adossat, que es comunica a trav\xc3\xa9s de sengles portes a cada pis, presenta en planta baixa un pilar central de pedra, que sustenta un entramat de fusta per formar el pis de la planta primera. L'esquema constructiu es repeteix en la segona planta. En aquest segon cos les obertures s\xc3\xb3n sim\xc3\xa8triques i emmarcades amb pedra._NEWLINE_Pel que fa a l'estat de conservaci\xc3\xb3 l'edifici est\xc3\xa0 molt malm\xc3\xa8s, ja que nom\xc3\xa9s queden dempeus trams de parets de la planta baixa. A la part del darrere hi ha una petita central hidroel\xc3\xa8ctrica, remodelada fa menys de trenta anys, aix\xc3\xad com les instal\xc2\xb7lacions hidr\xc3\xa0uliques que la comuniquen amb l'embassament superior. Per sota del mol\xc3\xad i de la farinera hi ha un gran espai excavat a la roca que devia servir com a drenatge del rebuig del mol\xc3\xad.\n_START_SECTION_\nHist\xc3\xb2ria\n_START_PARAGRAPH_\nL'any 1900 s'instal\xc2\xb7la al lloc una turbina per fer llum."